ร้านเจ๊แดงบางควาย

ร้านอยู่ไม่ไกลจากโรงแรม So Sofitel ที่พัก และคนที่โรงแรมก็แนะนำมาด้วย เลยต้องจัดซักหน่อย 
ร้านเป็นร้านไม่ใหญ่ครับ แต่เค้าบอกว่าศุกร์ เสาร์ คนแน่นมากๆ ผมไปทานวันอาทิตย์ ก็มีอยู่ 4-5 โต๊ะครับ 

1. แกงส้มปลาริวกิว + ไข่ปลาริวกิว 200 บาท แกงส้มรสจัดมากๆ เครื่องแกงตำเอง จะไม่เหมือนแกงส้มกรุงเทพแน่นอน รสจัดมากๆๆๆ เนื้อปลาริวกิว แน่น สดดีมากๆ ชิ้นหนา ใหญ่ เต็มคำ ไข่ปลาหนึบหนับดี 

2. กบทอดกระเทียม 120 บาท กบตัวเล็กไปหน่อย เนื้อเลยน้อยไปนิด ทานติดกระดูกๆๆๆ แต่เค้าทอดมาจนกระดูกบางส่วนกรอบ เคี้ยวทานได้เลย รสชาติอร่อยดี

3. หมูนายก 120 บาท เค้าไม่บอกว่าทำไมถึงเป็นนายก และไม่บอกด้วยว่านายกคนไหน ทำไมถึงเป็นนายก แอบงง แต่เค้าก็เพียงอธิบายว่าเป็นหมูสามชั้นแล่บางทอด คนสั่งทุกโต๊ะเลยนะ ผมเลยอยากลองเลย 555 หมูเค็มๆ กรอบๆ ครัย เหมาะแก้มเบียร์มากๆ 

4. เนื้อปูผัดผงกระหรี่ 160 บาท ถือว่าถูกเลยครับ แต่เนื้อเป็นเนื้อส่วนก้าม มันจะมีแกนตรงกลางหน่อย รสชาติโดยรวม อร่อยดีครับ ใช้ได้เลย

5. ข้าวเปล่า 1 จาน 10 บาท

6. น้ำ 1 ขวด 20 บาท 

ป.ล. ในบิลคิดข้าวเปล่ามา 50 บาท มีน้ำแข็งมาด้วย แล้วคิดเกินราคามาอีกหน่อย ถ้าจ่ายไปโดยไม่แย่ง คงขาดทุกอยู่ เลยท้วงไปว่าข้าวเปล่าทำไม 50 บาท เค้าเลยแก้ให้เป็น 10 บาท และตัดค่าน้ำแข็งออก น่าจะเป็นความผิดพลาด? ทางที่ดีก็ลองคิดคำนวนเองก็ดีนะครับ 
ส่วนรสชาติอาหารผมว่าอร่อยกีครับ ไม่แพงด้วย 

เวลาเปิดร้าน : 09:00 – 22:00
โทร : 032 470 455

